I Am Gay and Muslim

I Am Gay and Muslim Chris Belloni zinema zuzendari herbeheretarraren dokumentala da. Marokon filmatu zen 2012an eta bost gizon musulman homosexualen jarraipena egiten du, haien identitate erlijioso eta sexuala aztertuz. Film hau dozena bat herrialde baino gehiagotan eman dute.

Filmaketa Bram Bellonik egin zuen, zuzendariaren anaiak.

 Kirgizistango debekua 
2012ko irailaren 28an, dokumentala Kirgizistango Bir Duino () 6. zinemaldian ematea aurreikusi zuten. Emanaldia programatu baino lehentxeago, Erlijio Gaietarako Estatu Batzordeak filma debekatzeko eskatu zion fiskaltzari. 2012ko irailaren 28an, Pervomaiski barrutiko auzitegiak filmaren emanaldia debekatu zuen, «erlijio-intolerantzia piztea» leporatuta. Denis Pyxkin Erlijio Gaietarako Estatu Batzordeko inspektorearen arabera, filmaren helburua «herrialdearen egoera ezegonkortzea» izan zen. Human Rights Watch erakundeak debekua gaitzetsi zuen.

 Erreferentziak 

 Kanpo estekak 

Kategoria:2012ko filmak
Kategoria:Herbehereetako film dokumentalak
Kategoria:Marokoko film dokumentalak
Kategoria:Ingelesezko filmak
Kategoria:LGBT Marokon
Kategoria:LGBT eta erlijioa
Kategoria:Gayei buruzko filmak